**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO “DĖL Klaipėdos miesto AKADEMINIŲ REIKALŲ tarybos PIRMININKO PATVIRTINIMO“**

2017-09-28

**1. Sprendimo projekto esmė, tikslai ir uždaviniai.**

Šio sprendimo projekto tikslas – pakeisti Klaipėdos miesto savivaldybės tarybos 2015 m. gruodžio 22 d. sprendimą Nr. T2-341 „Dėl Klaipėdos miesto akademinių reikalų tarybos pirmininko patvirtinimo“

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kurioje numatyta, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba

 Klaipėdos miesto savivaldybės tarybos 2015 m. rugsėjo 24 d. sprendimu Nr. T2-263 „Dėl Klaipėdos miesto akademinių reikalų tarybos sudarymo ir jos nuostatų patvirtinimo“ patvirtintą Klaipėdos miesto akademinių reikalų tarybą (toliau – KMART) sudaro 18 narių. Klaipėdos miesto savivaldybės tarybos 2015 m. rugsėjo 24 d. sprendimu Nr.T2-263 patvirtintą Klaipėdos miesto akademinių reikalų tarybą sudaro 18 narių. Minėtos tarybos nuostatų 17.2 punkte numatyta, kad KMART nario įgaliojimai pasibaigia, jei nutrūksta jo darbo (tarnybos, studijų ar studentų atstovybės koordinavimo) santykiai atstovaujamoje Savivaldybės institucijoje ar aukštojoje mokykloje. Vadovaujantis 2016 m. lapkričio 9d. LR Vyriausiosios rinkimų komisijos sprendimu Nr. Sp-275 „Dėl savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ Miesto plėtros ir strateginio planavimo komiteto į KMART deleguotam Savivaldybės tarybos nariui Simonui Gentvilui įgaliojimai nutrūko prieš terminą. 2016 m. gruodžio 15 d. Klaipėdos miesto savivaldybės tarybos Miesto plėtros ir strateginio planavimo komiteto posėdžio protokolo Nr. TAR-123 5 nutarimu į KMART narius deleguotas naujas narys – Savivaldybės tarybos narė Jurgita Choromanskytė.

Atsižvelgiant į 2017 m. rugsėjo 27 Nr. TAR-128 KMART posėdžio protokolą šios tarybos pirmininku pasiūlyta Klaipėdos miesto savivaldybės tarybos Miesto plėtros ir strateginio planavimo komiteto deleguotos atstovės – Jurgitos Choromanskytės kandidatūra.

**3. Kokių rezultatų laukiama.**

Pritarus šiam sprendimo projektui bus pakeistas Klaipėdos miesto savivaldybės tarybos 2015 m. gruodžio 22 d. sprendimas Nr. T2-341 „Dėl Klaipėdos miesto akademinių reikalų tarybos pirmininko patvirtinimo“.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

 Bus pakeistas Klaipėdos miesto savivaldybės tarybos 2015 m. gruodžio 22 d. sprendimas Nr. T2-341 „Dėl Klaipėdos miesto akademinių reikalų tarybos pirmininko patvirtinimo“.

Neigiamų sprendimo priėmimo pasekmių nėra.

PRIDEDAMA:

1. Klaipėdos miesto akademinių reikalų tarybos nuostatų kopija, 3 lapai.

2. 2016 m. lapkričio 9d. LR Vyriausiosios rinkimų komisijos sprendimo Nr. Sp-275 „Dėl savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ kopija, 5 lapai

3. 2016 m. gruodžio 15 d. Klaipėdos miesto savivaldybės tarybos Miesto plėtros ir strateginio planavimo komiteto posėdžio protokolo išrašas Nr. TAR-123, 1 lapas.

4. Klaipėdos miesto akademinių reikalų tarybos 2017 m. rugsėjo 27 d. posėdžio protokolo Nr. TAR-128 išrašas, 2 lapai.

Jaunimo reikalų koordinatorė Aistė Andruškevičiūtė